وەڕیەوبەرایەتیەگە لە بەیاننامەیگ رەسیە ئاژانس شەفەق نیوز وت: مەفرەزەیل نویسینگەی دژەتاوان مەدائین توەنستن ژنیگ وەتاوان بازرگانیکردن وە ئایەم دەسگیر بکەن، ک کاغەزەیل لێکۆڵینەوەی خریا وەردەس دادگای بانگەشەکاری و بڕیار بەندیکردنی وەگورەی مادەی ٥ لە یاسای سزادان عراقی دەرکرد.
لە خود وەختەگە، مەفرەزەیل دژەتاوان، شمارەیگ لە توومەتبارەیل وە دزیکردن ماتۆرسکڵ و توکتوک و دزیکردن پویل و ماڵەیل و دوکانەیل دەسگیر کردن، و هەمیش کەسەیلیگ وە توومەت ساختەکاری، ک ریکارەیل یاسایی وەرانوەریان جیوەجی کریا.
